[Verkiesing] Só lyk die finale uitslag in GautengArgieffoto Met 100% van die stemme getel, het die ANC 3 256 694 (45,85%) van die stemme en 499 setels op hom verenig. Die DA het 2 642 911 (37,21%) van die stemme en 377 setels verower, terwyl die EFF 808 161 (11,38%) van die stemme en 122 setels gekry het. Die ANC se steun in Gauteng het reeds in die nasionale en provinsiale verkiesing in 2014 aansienlik afgeneem. Die party het 2 348 564 (53,59%) van die stemme gekry, terwyl die DA se steun toegeneem het. Die amptelike opposisieparty het 1 349 001 (30,78%) van die stemme verower. Die EFF het Cope onttroon vir die derde plek in die provinsie, met 451 318 (10,3%) van die stemme. Die VF Plus het 52 436 (1,20%) van die stemme ontvang. Tshwane-metro Die DA het 761 618 (43,1%) van die stemme en 93 setels gekry, die ANC 728 618 (41,23%) van die stemme en 89 setels en die EFF 206 874 (11,71%) van die stemme, met 25 setels. Die VF Plus het 1,99% van die stemme en vier setels op hom verenig. Die ANC het in die 2011-munisipale verkiesing 800 367 (55,32%) stemme in die Tshwane-metro ontvang en die DA 559 286 (38,65%) stemme. In die provinsiale verkiesing in 2014 het die ANC 517 741 (49,31%) stemme op hom verenig, die DA 354 403 (33,75%) stemme en EFF 120 849 (11,51%) van die stemme. Johannesburg-metro Die ANC het 1 121 948 (44,55%) van die stemme en 121 setels op hom verenig, terwyl die DA 966 192 (38,37%) van die stemme en 104 setels gekry het. Die EFF het 279 195 (11,09%) van die stemme en 30 setels en die IVP 1,72% van die stemme en vyf setels. Die ANC het in die 2011-munisipale verkiesing 1 272 354 (58,56%) van die stemme in Johannesburg ontvang, terwyl die DA 752 304 (34,62%) van die stemme op hom kon verenig. In die provinsiale verkiesing in 2014 het die ANC 821 109 (52,28%) van die stemme gekry, die DA 508 362 (32,37%) en die EFF 159 105 (10,13%) van die stemme. Ekurhuleni-metro Die ANC het 875,151 (48,64%) van die stemme en 109 setels ontvang in Woensdag se munisipale verkiesing. Die DA het 614 373 (34,15%) van die stemme en 77 setels gekry, terwyl die EFF 202 012 (11,23%) van die stemme en 25 setels ontvang het. Die ANC het in die 2011-munisipale verkiesing 968 302 (61,63%) van die stemme in Ekurhuleni ontvang, terwyl die DA 475 985 (30,29%) van die stemme op hom kon vestig. In die provinsiale verkiesing in 2014 het die ANC 622 192 (55,07%) van die stemme gekry, die DA 328 143 (29,05%) en EFF kon 119 919 (10,61%) van die stemme verower. Die DA het sy meerderheid in die Midvaal-munisipaliteit behou. Die ANC het intussen ŉ meerderheid in die Merafong City-, Emfuleni-, Lesedi-, en Randfontein/Westonaria-munisipaliteite behaal. Nie een party het ŉ meerderheid in die Mogale City-munisipaliteit behaal nie.